b'\n_START_ARTICLE_\nNavadni hmelj\n_START_SECTION_\nOpis\n_START_PARAGRAPH_\nListi te vzpenjalke so sr\xc4\x8daste ali krpaste oblike, sestavljeni pa so iz 3 - 5 krp. Rob listov je nazob\xc4\x8dan. So svetlo do temno zelene barve, na obeh straneh pa so dlakavi. Steblo je \xc5\xa1estrobno in ima na robovih kavelj\xc4\x8dke, s katerimi se oprijema opore. Odvija se od leve na desno, rastlina pa dose\xc5\xbee od 3 do 6 metrov. Iz mo\xc4\x8dno odebeljene podzemne korenike vsako pomlad po\xc5\xbeene novo steblo. Prilistki so prosti ali pa zrasli._NEWLINE_Cvetovi navadnega hmelja so enospolni in se zdru\xc5\xbeujejo v cimozna socvetja. Mo\xc5\xa1ke cvetove sestavlja pet listov cvetnega pla\xc5\xa1\xc4\x8dka ter pet do \xc5\xa1est pra\xc5\xa1nikov na kratkih nitih.\n_START_SECTION_\nRaz\xc5\xa1irjenost in uporabnost\n_START_PARAGRAPH_\nPosu\xc5\xa1eni stor\xc5\xbeki rastline se uporabljajo v pivovarstvu kot dodatek k pivu. Hmelj daje pivu grenak okus ter aromo, hkrati pa je naravni antibiotik, zaradi \xc4\x8desar slu\xc5\xbei tudi kot konzervans. Iz istih razlogov iz hmelja izdelujejo tudi deodorante.'